2025eko Islamabadeko atentatu suizida

2025eko Islamabadeko atentatu suizida azaroaren 11n gertatu zen. Erasotzaile suizida bat immolatu egin zen Islamabadeko barruti judizialaren aurrean, Pakistango hiriburuan. Eraikinean sartzen saiatu ondoren bere buruaz beste egin zuen eta 12 pertsona hil eta 36 zauritu zituen. Moshin Naqvi Barne ministroak agerraldi batean kazetariei esan dienez, eraso suizida bat izan da. 

 Getakizunak 
Puntako orduan gertatu da leherketa, justizia instituzioekin lotutako erakundeen eraikinak hartzen dituen hiburuko barruti baten inguruan. Naqviren esanetan, «masiboa» izan da erasoa, eta erasotzaile suizidak eraikinen eremuan sartzea zuen asmo hasieran, baina atzera egin du Poliziaren agenteak ikusi dituenean.

 Ardurak 
Inork ez du erasoa bere gain hartu, baina, nazioarteko zenbait hedabidek iturri ofizialak aipatuz kaleratu dutenez, baliteke Tehreek-e-Taliban taldea egotea erasoaren atzean. Mohammad Khorasani talde horren bozeramaileak ohar batean nabarmendu du, ordea, ez dutela zerikusirik erasoarekin. 

Pakistango talibanak dira talde horretako kideak, eta, 2021ean talibanak Afganistanen agintera itzuli zirenetik, areagotu egin dituzte erasoak. Denboran atzera asko egiteko beharrik gabe, joan den urriaren 11n bertan 23 pertsona hil zituzten Pakistan ipar-mendebaldean. Indiako hiriburu New Delhin ere antzeko eraso bat gertatu zen aurreko egunean, 10ean,iluntzean, eta gutxienez zortzi pertsona hil ziren eta hogei zauritu, auto bat lehertuta. 

Ordu batzuk geroago, Pakistango fundamentalisten talde txiki batek, Jamaat-ul-Ahrar (JuA) izenekoak, bere gain hartu zuen atentatuaren erantzukizuna, Ghazi Media Network katean argitara emandako komunikatu baten bidez.

 Erreferentziak 

 Kanpo estekak 

Kategoria:2025 Pakistanen
Kategoria:2025eko hilketak
Kategoria:Atentatu islamistak
Kategoria:Pakistango historia
Kategoria:Islamabad